أميتاب هاريفانش باتشان (|Amitabh Harivansh Bachchan|; هندى: अमिताभ बच्चन نطق: [əmɪˈtaːbʱ ˈbətːʃən]) هو ممثل هندى معروف. ابتدا التمثيل فى بوليوود من سنة 1969 و لسه بيمثل لغاية دلوقتى. اكتسب شعبيته لاول مرة سنة 1970 ولغاية دلوقتى المشاهدين لسه بيتفرجو على افلامه القديمة والجديدة. بينحدر من عيلة هندوسية سيخية, ابوه كان اسمه هارفنايش راى باتشان و كان مناضل من اجل الحرية ضد الانجليز, و امه, تيجا باتشان كانت سيخية من فيصل اباد فى البنجاب (دلوقتى فى پاكستان) و هى كانت بتهتم اوي بالمسرح و هى سبب دخول اميتاب فى عالم التمثيل شغله من سنة 1969 لـ 1972: من سنة 1969 كانت بداية لاميتاب باتشان فى التمثيل مع المخرج خواجا احمد عباس, و بردك عمل اول فيلم له, و لكن الفيلم مطلعش ناجح من ناحية الفلوس و لكن بسبب الفيلم اخد اول جايزة الافلام الوطنية فى الهند للناس الجداد فى التمثيل. فى سنة 1971 اتشهر و بقى عنده شعبيه بسبب فيلم Anand 1971 اللى عمل بطولة مع راجيش خانا , و فى الفيلم دة حاز على جايزة فيلمفير افضل ممثل للفيلم دة , و فى الفيلم دة اميتاب عمل دور الدكتور الساخر .